Igino Eugenio Cardinale

Igino Eugenio Cardinale (født 14. oktober 1916 i Fondi i Lazio i Italia, død 24. mars 1983 i Brussel i Belgia) var en italiensk katolsk prelat som tilbrakte sin karriere i Den hellige stols diplomatiske tjeneste. Han hadde rang av erkebiskop og var apostolisk nuntius fra 1963 til sin død i 1983.


== Liv og virke ==


=== Bakgrunn ===
Ihino Eugenio Cardinale ble født i det sentrale Italia. Familien hans hadde emigrert til USA, men returnerte fra Boston til Italia i 1918, og faren hans tjenestegjorde så i den italienske hær som kavalerioffiser da Igino ble født.  De reiste tilbake til USA etter slutten av første verdenskrig og Igino tilbrakte barndommen i Boston. Han studerte i USA ved St. Agnes Academy i New York City  og returnerte deretter til Italia og studerte på seminarer i Gaeta, Salerno, Posillipo og Roma.


=== Prest ===
Inigo Eugenio Cardinale ble presteviet i erkebispedømmet Napoli den 13. juli 1941.Han begynte å studere ved det pavelige kirkelige akademi i 1941 og gikk inn i Den hellige stols diplomatiske tjeneste i 1946.  
Hans hans tidlige posteringer tok ham til Egypt, Palestina, Transjordan, Arabia og Kypros før han returnerte til Roma i 1952 av helsemessige årsaker. Han virket i statssekretariatet da han ble utnevnt til dets protokollsjef den 30. september 1961. Det neste året var han undersekretær for kommisjonen som var ansvarlig for å organisere Det andre Vatikankonsil. Hans sentrale plassering i Vatikanet, hans entusiasme for den nye pave og hans innsikt i pave Johannes XXIIIs tenkning som han hadde vunnet ved sin onkel Giuseppe de Luca som publiserte pavens skrifter, hadde allerede gjort ham til en viktig kilde for pressen, og etter pave Johannes død ga han journalister sine innsidesinnlikk om både pave Johannes og internasjonale relasjoner under hans pontifikat. Både under og tiår etter pave Johannes' pontifikat knyttet Cardinale seg selv og pave Johannes til et velvillig syn på kunstig prevensjon.


=== Titularerkebiskop, apostolisk delegat ===
Den 4. oktober 1963 utnevnte pave Paul VI ham til titulærerkebiskop av Nepte og til apostolisk delegat til Storbritannia,  og pave Paul bispeviet ham selv den 20. oktober samme år De medkonsekreende var kurieerkebiskopene Pietro Sigismondi og Sergio Pignedoli. 
På sin postering i London lyktes han i å vinne henstand for en prest som ble avskjediget som redaktør for et religiøst magasin og suspendert fra sine prestefunksjoner for å ha kalt kirken «åpenbart korrupt» i en lederartikkel. I juli 1967 ble han i Coventry den første katolikken som preket i en ikke-katolsk engelsk katedral siden reformasjonen, skjønt hendelsen utløste en antikatolsk demonstrasjon i London.


=== Apostolisk nuntius ===
Han ble utnevnt til nuntius til Belgia 19. april 1969 og tillike Luxembourg 9. mai 1969. Da Den hellige stol dessuten etablerte diplomatiske bånd med Det europeiske økonomiske fellesskap (EEC) i 1970, ble han utnevnt til nuntius til den internasjonale organisasjonen og til «spesiell utsending og fast representant» til Europarådet, EECs rådgivende forsamling i StrasbourgHan var fortsatt nuntius til Belgia, Luxembourg og EEC, og representant til Europarådet, da han døde i Brussel av en blodinfeksjon 24. mars 1983 i en alder av 66 år. Han ble gravlagt på den romerske kirkegård i Castel di Guido.


=== Forfatter ===
Han forfattet en bok om Vatikanets diplomati og en annen om dets utmerkelser og dekorasjoner.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Erkebiskop Igino Eugenio Cardinale (1916-1983) *1963


== Fotnoter ==


== Referanser ==